Koidu tänav (Kunda)
Koidu tänav on tänav Kunda linnas, see paikneb linna kesk- ja lääneosas. Tänav on 2152 meetrit pikk, alguses laiusega ligi 21 meetrit ja lõpuosas umbes 8 meetrit. Koidu tänav saab alguse Rakvere maantee ringristmikult ning suundub loode poole, ristudes Võidu, Kalevi, Kalda, Aia, Eha, Videviku, Loode ja Mäe tänavaga. Tänav lõpeb linna lääneosas tupikuga. Tänav on suures osas ehitatud puiesteena, rajatud on kõnniteed.